Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2688

d) az e szerződés 2. cikke által beiktatott (4) bekezdés számozása (5) bekezdésre változik. 66. A 158. cikk (3) bekezdését el kell hagyni. 67. A 166. cikk első bekezdésében az „A csatlakozás időpontjától” szavak helyébe az „Az 1995. január 1-jétől” szöveg lép. 68. A 188b. cikk (3) bekezdéséből az „Az első kinevezés alkalmával azonban …” kezdetű második albekezdést el kell hagyni. 69. A 197. cikk „Rendelkezik mindenekelőtt …” kezdetű második bekezdését el kell hagyni. 70. A 207. cikk második, harmadik, negyedik és ötödik bekezdését el kell hagyni. 71. A 212. cikk helyébe az Európai Közösségek egységes Tanácsának és egységes Bizottságának létrehozásáról szóló szerződés 24. cikke (1) bekezdése második albekezdésének szövege lép; az új 212. cikk szövege a következő: „212. cikk A Tanács a Bizottság javaslata alapján, a többi érintett intézménnyel folytatott konzultációt követően minősített többséggel megállapítja az Európai Közösségek tisztviselőinek személyzeti szabályzatát és az e Közösségek egyéb alkalmazottaira vonatkozó alkalmazási feltételeket.” 72. A 218. cikk helyébe az Európai Közösségek egységes Tanácsának és egységes Bizottságának létrehozásáról szóló szerződés 28. cikke első bekezdésének kiigazított szövege lép; az új 218. cikk szövege ennek megfelelően a következő: „218. cikk A Közösséget a tagállamok területén megilletik a feladatai ellátásához szükséges kiváltságok és mentességek az Európai Közösségek kiváltságairól és mentességeiről szóló 1965. április 8-ai jegyzőkönyvben megállapított feltételek szerint. Ugyanez vonatkozik az Európai Központi Bankra, az Európai Monetáris Intézetre és az Európai Beruházási Bankra is.” 73. A 221. cikkben az „Az e szerződés hatálybalépését követő három éven belül a tagállamok” szövegrészt az „A tagállamok” kifejezés váltja fel. 2004/60/II. szám 74. A 223. cikk (2) és (3) bekezdését össze kell vonni, és a korábbi szöveg helyébe a következő bekezdés lép: „(2) A Tanács az általa 1958. április 15-én megállapított, az (1) bekezdés b) pontjának hatálya alá tartozó termékekre vonatkozó listát a Bizottság javaslata alapján egyhangú határozattal megváltoztathatja.” 75. A 226. cikk hatályát veszti. 76. A 227. cikk a következőképpen módosul:

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes